Ilbieraħ filgħodu, Mana Chuma saru jafu li dan id-dramm rebaħ il-premju nazzjonali tal-kritika fl-Italja għall-2019. Aħbar mhux mistennija li kompliet għamlet il-produzzjoni tal-bieraħ speċjali. Lil Giuseppe Gulotta arrestawh mill-ewwel u xlewh bil-qtil tal-carabinieri Salvatore Falcetta e Carmine Apuzzo fl-għassa ta' Alcamo Marina ta' Trapani. L-akkuża kienet mibnija biss fuq stqarrija ffirmata miż-żgħażagħ wara ġranet ta' tortura fiżika u psikoloġika. Fl-1990, wara sensiela ta' proċessi fil-Qorti, Gulotta ntbagħat il-ħabs u qatta' 22 sena maqful. Il-każ tiegħu reġa' nfetaħ fost l-oħrajn meta wieħed minn dawk li ttorturawh beda jikxef dak li ġara. Come un granello di sabbia, b'sopratitli bl-Ingliż ta' Simon Bartolo, ittella' bħala parti mid-XIX-il edizzjoni tal-Ġimgħa tal-Lingwa Taljana tal-Istitut Kulturali Taljan f'Malta, bi sħab mal-Kunsill Malti tal-Arti, Teatru Malta u L-Università ta' Malta.